da da nb da da da da da da da da da da da pt da da da en en da da da da de en nb da sv de nb da sv id nb en en en en en sv da da sv da it en de da de da en et da fr pl hu de en da da da de de fr en da da fr it fr de da da da da da ar da
Torskerogn – kogt og stegt
5. april 2013 frokost hovedret laurbærbladløgpebertorskerogn
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Normalt kan man kun få frisk torskerogn i årets første 3 måneder, men den kolde og lange vinter har gjort at det stadig er til at få (man kan også stadig få stenbiderrogn). Fornylig havde vi åbnet en dåse torskerogn og stegt skiverne, da min datter havde lyst til sådan en mad. I den forbindelse spurgte hun hvordan torskerogn rigtig så ud, så da jeg spottede de største rogn-bukser, jeg længe har set hos fiskemanden i går, måtte jeg bare købe dem. Jeg fik faktisk fiskemanden til at finde det mindste par til mig, og alligevel vejede de lige over 500 g. Da jeg viste datteren den rå torskerogn, troede hun først det var hjerne; meget sigende for hvad jeg åbenbart udsætter mine børn for af mærkværdigheder…
Når man koger torskerogn er det vigtigt at gøre det skånsomt, så bukserne holder faconen. Jeg pakker dem ind i bagepapir (vi havde lige en lille gættekonkurrence på bloggen Facebook-side, som du kan like her), og sørger for at vandet kun lige skælver i overfladen – ikke noget med at sætte gryden over for fuld styrke, og så glemme alt om den!
Husk at lave en ordentlig kogelage, så du giver torskerognen lidt ekstra smag med på vejen. Jeg brugte løg, laurbær, peber og persille, men brug gerne lidt frisk timian, løvstikke, en porretop, en slatten gulerod eller hvad du lige har i skuffen.
Efter kogning lægges torskerognen i pres mellem to brædder, gerne med lidt vægt ovenpå (et par dåser konserves er fint), hvilket gør at du kan skære pænere skiver – de holder simpelthen bedre sammen, når man skærer dem.
Man kan sagtens spise den kogte torskerogn som den er, med lidt kartofler og måske en hollandaise (laves ligesom bearnaise, bare med citronsaft og uden esdragon) til, men herhjemme er vi nu vildest med torskerogn, stegt og på rugbrød, så sådan blev det. Jeg havde rørt en lækker remoulade til.
Vær opmærksom på at torskerogn ændrer kogetid alt efter størrelse, er de mindre skal de selvfølgelig koge i lidt kortere tid.
Torskerogn – kogt og stegt (4 pers.)
500 g frisk torskerogn
2 kviste bredbladet persille
Pak torskerognsbukserne ind i bagepapir og kom dem i en gryde. Skær løget i kvarte, og kom det i gryden sammen med de øvrige ingredienser. Sæt gryden over ilden og lad den koge op. Så snart vandet koger, skrues der ned, så vandet blot lige skælver. Lad torskerognen koge i 30 minutter. Tag gryden af ilden og lad rognen trække yderligere 30 minutter i kogelagen.
Hæld kogelagen fra og pak rognen ud af bagepapiret. Læg rognen på et bræt og placer et andet bræt ovenpå. Stil et par dåser konserves eller lignende ovenpå og lad rognen ligge i pres i ca. 20 minutter.
Skær rognen ud i skiver af 1 cm’s tykkelse og steg dem på en pande i rigeligt smør. Server med rugbrød og remoulade.
11. april 2013 kl. 14:30
Jeg har tit kigget på dem hos fiske handleren og synes altid de ser lidt ulækre ud. Men når jeg ser på dit sidste billede, så bliver jeg sulten. Så måske skulle jeg gi det en chance 🙂
11. april 2013 kl. 14:36
Man skal bare vide hvordan man håndterer dem – og smagen er virkelig delikat. Håber, at du tør kaste dig ud i det 🙂
jasa Pasang partisi kaca siger:
8. juli 2022 kl. 8:08
A humorous factor occurred after te NFL canceled its 2020 International Series
because of te COᏙID-19 pandemic: Nearly every information point used to
gauge te popularity of pro soccer overseas — television scores,
NFᒪ Shop purchases and video.
Also visit my blog … jasa Pasang partisi kaca
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.